CHAUCER S KNIGHTES TALE.          XXXIX

With baners rede ys entred right anoon;
And in that selve moment Palomon
Is, under Venus,, est-ward in that place,
With baner whyt, and hardy cheer and face*

In al the world, to seeke up and doun,
So even without variacioun                                1730

Ther nere suche companyes tweye.
For ther nas noon so wys that cowthe seye,
That any had of other avauntage
Of worthines, ne staat, ne of visage.
So evene were they chosen for to gesse.
And in two renges faire they hem drcsse.
And whan here names i-rad were everychon,
That in here nombre gile were ther noon,
Tho were the gates schitt, and cried lowde:
fe Doth now your devoir, yonge knightes proude !"
The heralds laften here prikyng up and doun;    1741
Now ryngede the tromp and olarioun;
Ther is nomore to say, but est and west
In goth the speresJM sadly in arest;
Ther seen men who can juste, and who can rycle;
In goth the scharpe spore into the side,
Ther schyveren schaftes upon schuldres \hykke;
He feeleth thurgh the herte-spon the prik&e.
Up sprengen speres on twenty foot on hight;
Out goon the swerdes as the silver bright.          1750

The helmes the* to-hewen and to-schrede;
Out brast the blood, with stoute stremes reede,
With mighty maces the bones thay to-breste,
He thurgh the thikkest of the throng gan threste.
Ther stomblen steedes strong, and doun can falle.
He rollelh under foot as doth a balle,
He feyneth on his foot with a tronchottn,
And him hurteleth with his hors adoun.
He thurgh the body hurt is, and siththen take
Maugre his heed, and brought unto the stake,     1760
As forward was, right ther he most abyde.
Another lad is on that other sydc.
And som tyme doth Theseus hem to rest^
Hem to refreissche, and drinke if hem lest*.
Ful ofte a-day have this Thcbans twao
Togider y-met, and wrought his felaw woo;
Unhorsed hath ech other of hena tweye.
Ther nas 110 tygyr in the vale of Galgopleye*
Whan that hir whelp is stole, whan it is lite,
So cruel on the hunt, as is Arcite                       1770